টার্কিশ এয়ারলাইন্স
টার্কিশ এয়ারলাইন্স (তুর্কি ভাষায়: Türk Hava Yolları) তুরস্কের জাতীয় পতাকাবাহী বিমান সংস্থা। এর সদর সপ্তর ইস্তানবুলের আতাতুর্ক বিমানবন্দরে অবস্থিত। টার্কিশ এয়ারলাইন্স তুরস্কের অভ্যন্তরে ৪১টি গন্তব্যে এবং দেশের বাহিরে এশিয়া, ইউরোপ, আফ্রিকা ও আমেরিকা মহাদেশের ২০৬টি আন্তর্জাতিক গন্তব্যে ফ্লাইট পরিচালনা করে। গন্তব্যের দিক থেকে টার্কিশ এয়ারলাইন্স বিশ্বের চতুর্থ বৃহত্তম এয়ারলাইন্স। এটি মোট ২৪৭টি গন্তব্যে যাতায়াত করে। ২০০৮ এর এপ্রিল থেকে টার্কিশ এয়ারলাইন্স স্টার অ্যালায়েন্সের সদস্য। টার্কিশ এয়ারলাইন্সের কার্গো সেবা বিশ্বের ৪৭টি শহরে কার্গো সার্ভিস পরিচালনা করে।